Travian

Travian er et online flerspiller strategispill som spilles i nettleseren. Spillet er utviklet av Travian Games GmbH i München, Tyskland. For det internasjonale markedet er spillet utgitt av Gameforge AG. I Travian opererer spillere samtidig og konkurrerer med tusenvis av andre i en virtuell verden, datert omkring år 0.


== Spillet ==
Travian er et browserspill, laget i PHP, og spilles derfor direkte over Internett gjennom en nettleser, men det er mulig å laste ned en grafisk pakke. I Travian foregår spillernes interaksjoner samtidig, og i sanntid. En time i Travian tilsvarer en time i den virkelige verden, i motsetning til mange andre rollespill. Hver spiller starter med kun en liten landsby, men et mål om å bygge et imperium. Ingen nedlastinger eller installasjoner er nødvendige, men en grafisk pakke kan lastes ned for å lette belastningen på server. Spillere kan begynne med en gang etter registreringen, helt gratis. Mot ekstra kostnad tilbyr Travian også utvidet tilgjengelighet, for eksempel fra mobiltelefon. I tillegg er en ekstra funksjon, kalt Pluss tilgjengelig for 10-40 kr per måned. Denne funksjonen inneholder en rekke ekstra funksjoner (dette varierer fra om du spiller på en vanlig server eller en Speed-server. På vanlige servere varer Pluss i 7 dager, mens på Speed-servere varer det kun i tre dager).


=== Stammene ===
Det finnes fire forskjellige stammer i Travian, tre av dem er tilgjengelige for spillere ved registrering. Den siste stammen, Natarene, er en NPC-stamme som simuleres av datamaskiner og kan ikke brukes av spillere. Hver stamme har flere fordeler og ulemper.


==== Romerne ====
Romerne er den første  i Travian. De romerske troppene er de mest balanserte, men også de dyreste. De er gjennomsnittlig gode i det meste, men kan bygge mer enn èn bygning samtidig. Hvis du er en nybegynner så frarådes Romerne.

Kan bygge/oppgradere en bygning og et ressursfelt samtidig
Kan bygge bymur (svak struktur med høy bonus)
Handelsmenn kan bære 500 ressurser med en fart på 16 felt/time
Sterkeste infanteri og kavaleriet på spillet
Bygging er tid- og ressurskrevende


==== Gallerne ====
Gallerne er spesialisert i kavaleri, og dette gjør dem sterke i fart og forsvar. De er derfor et godt valg for nye og erfarne defensive spillere. Gallerne har noen defensive fordeler i forhold til de andre stammene.

Gjemmer dobbelt så mange ressurser ved angrep
Kan bygge Palisade (middels struktur og bonus)
Handelsmenn kan bære 750 ressurser med en fart på 24 felt/time
Middels infanteri, sterkt kavaleri
Troppene er mye raskere enn romernes og germanernes tropper ( Det er bare Teutonsk torden som er raskere enn Equites Legati)
Kan bygge feller i en fellemaker og dermed fange fiendtlige tropper
Sterkt forsvar
Gallerne er anbefalt til nybegynnere som ikke har spilt før


==== Germanere ====
Germanerne (kalles også teutonere) er den siste spillbare stammen. De er trege og har primitive våpen, men er likevel svært gode angripere. I tillegg er troppene billige å trene.

Plyndringbonus gir dem mulighet til å plyndre inntil 1/5 ekstra av fiendtlige jordkjellere. (Forutsatt at jordkjelleren er mer enn 80% full) For versjoner før 3.5 var denne bonusen på 1/3.
Kan bygge jordmur (sterk struktur med lav bonus)
Handelsmenn kan bære 1000 ressurser med en fart på 12 felt/time
Raske og billige tropper
Er den mest populære stammen blant erfarne spillere, men likevel minst populær totalt sett.Germanere regnes som en bra stamme for erfarne offensive spillere (ettersom det er billige tropper og har plyndringsbonus).


==== Natarene ====
Natarene er en mystisk stamme som ikke kan velges og styres av spillere. De er mektige og prøver å ta over hele den virtuelle verden i Travian.

Kan lagre mer ressurser enn andre stammer
Bruker krigselefanter istedenfor rambukker
Kan bygge Verdens Underverk
Bruker fugler til spioner.


=== Ressurser ===
Det finnes fire forskjellige typer ressurser i Travian; tømmer, leire, jern og korn, og alle disse er nødvendige i ulike mengder for å bygge eller oppgradere en bygning. Ressursene produseres i felt i den ytre delen av landsbyen. Hvert felt produserer et visst antall av en spesiell ressurs i timen, og hvert felt kan oppgraderes til å produsere mer. For eksempel kan du oppgradere en kornåker fra nivå 5 til nivå 6. Den vil da produsere 50 enheter i timen i stedet for 33. Noe som er uvanlig for et online nettleser-spill, er at feltene kontinuerlig produserer ressurser. Dersom et felt gir 30 enheter jern per time, tjener du en enhet hvert andre minutt i stedet for 30 ressurser en gang i timen.


== Variasjoner ==
Spillet har servere som kjører på mange forskjellige språk, og hvert språk har sitt eget toppnivå-domene. For eksempel travian.de på tysk, travian.fr på fransk, travian. se på svensk og travian.no på norsk. Travian.com, den internasjonale versjonen av spillet, kjøres på engelsk av 11 servere, med numre fra s1 til s10 og speed. Hver server representerer en egen verden. I Norge finnes fire normale servere, pluss en Speed-server. På speed-serveren tar bygging/oppgradering av bygninger kun en tredjedel av den opprinnelige tiden.


== Allianser ==
Når du lager deg ambassade kan du bli med i en allianse, men om man oppgraderer ambassaden opp til nivå 3, kan man danne sin egen allianse, der man kan styre slik man vil, ta inn medlemmer, gå til kriger, alliere seg med flere allianser eller få IAP [Ikke Angreps Pakt] med andre allianser og lage et eget Forum der medlemmene i alliansen kan diskutere strategier o.l. Det er fire forskjellige typer forum:

Allianseforum: Et forum som alle medlemmene, men ingen andre, kan se.
Offentlig forum: Et forum som hvem som helst kan se. Det brukes ofte for å legge ut søknadsskjemaer for de som eventuelt ville ønske å innvies i alliansen.
Konføderasjonsforum: Et forum som medlemmene i alliansen og medlemmene i den/de alliansen(e) som de er i konføderasjon med, kan se.
Lukket forum: Et forum som bare den som lagde forumet og den/de vedkommende ønsker, kan se.Lederen av alliansen kan gi medlemmene en rang som gir medlemmet spesielle muligheter innad alliansen som er å få muligheten til å invitere flere medlemmer inn i alliansen, forvalte forumet, diplomati (tilby IAP-er og konføderasjoner), fjerne medlemmer fra alliansen, forandre beskrivelsen av alliansen, sende meldinger til alle i alliansen samtidig, og gi rang.
Man får flere medlemmer i alliansen etter hvilket nivå ambassaden din er på, du får tre nye plasser i alliansen for hver gang du oppgraderer! Med en ambassade nivå 20 er den fullt utvidet og kan ha 60 medlemmer i alliansen.


== Handel ==
Det går også å bytte ressurser seg i mellom om du har en markedsplass.

Romere, hver handelsmann kan bære 500 av en ressurs.
Gallere, hver handelsmann kan bære 750 av en ressurs.
Germanere, hver handelsmann kan bære 1000 av en ressurs.Man får flere handelsmann etter hvilket nivå man oppgraderer markedsplassen til.
Handelsmennene kan bære mer hvis du får Handelskontor(Stall nivå 10 og markedsplass nivå 20)
De går like fort, for hvert nivå vil da dine handelsmann kunne bære 10% mer (av opprinnelig verdi) om du er Galler eller Germaner og 20% mer om du er Romer.


== Speed Server ==
Det er en Speed Server på de fleste av Travian sidene.
Runden går 3 ganger fortere, altså 100 dager. En vanlig runde er 300 dager.
Der trenes troppene 3x fortere og bygningene blir bygd 3x fortere.
Nytt på mange servere er T3.5 eller T3.6 versjonen der artefakter er kommet. 
På en T3.5 eller nyere speed server vil natarene dukke opp først etter ca. 107 dager, byggeplanene vil dukke opp nøyaktig 7 dager etter det igjen, altså dag 114 i spillet,
Begynner også med mer ressurs inntekter i timen 3x ganger mer.


== Hvordan vinne runden ==
Når man har tatt over en natarby (kan ikke gjøres til hovedstad) kan man bygge bygningen, Verdens Underverk (VU).
Når den første på runden bygger det, blir ALLE spionert på.
Etter det, blir den/de som har Verdens Underverk i nivå 5 angrepet av natarene.
Helt opp til Nivå 95, blir man angrepet for hvert 5 nivå man får.
Etter nivå 95 blir han/hun angrepet hvert nivå til nivå 100.
Når man får nivå 100 blir serveren restartet. Men hvis du vil vinne serveren så må du jobbe hardt i ca. 300 dager og takle oppturer og nedturer. (Speed 100 dager)
Det testes også en hastighet (speed) som går 5 ganger så fort.


== Referanser ==


== Eksterne lenker ==
Travian.no
Strategi guider for travian